L.D. «SRNA» 
TREBOVEC 
ZAPISNIK 
O LOVAČKOM KRŠTENJU 


Krštenje se obavlja na temelju starog lovačkog običaja. Ovim činom «daruje» se 
lovce: Davora Vukelića i Marijana Petrinca. 


Ovom lovačkom običaju prisustvuju i ostali članovi istog lovačkog društva i to u 
sljedećim funkcijama: 


PREDSJENIK SUDA: Milivoj Bugarin 
TUŽITELJ: Marijan Manoić 


IZVRŠITELJ: Ivica Ivanković 


DOKTOR: Darko Matkerić 


BRANITELJI: Miro Harmicar i Josip Glog 


Optuženima se sudi za «zločine» koje su počinili tijekom proteklih 2 godine. Njihova 
zlodjela su: g. Vukelić D. odstrijelio je jedan komad srneće divljači, te 8 komada dlakave 
divljači, porodica predatora tj. lisice; g. Petrinec M. sudi se za odstrijel jednog komada 
srneće divljači. g 
Dokaze o počinjenim zločinima sa točnim datumima ima lovnik L.D. «SRNA». 

Na samom početku sudskog procesa tužitelj Manoić se pokušao nagoditi sa 
optuženima i njihovim braniteljima oko kazne, no ni nakon 15 min. kompromisa nije 
bilo. Na posljetku su se složili da optuženi za nagradu moraju donijeti pola odojka svaki. 

Predsjednik suda Bugarin, nakon uvodne riječi, iznosi zločine optuženih pred 
članove suda. Optuženima se sudi pojedinačno. 

Prvo optuženi Vukelić je odstrijelio 5 lisica, te jednu srnu. Kao kaznu, tužitelj 
traži 3 «vruće» ( tri jača udarca), sa čime se ne slaže predsjednik, traži kao kaznu 3 vruće 
i onoliko «mokrih» koliko je optuženi lisica ubio. Treba napomenuti kako je optuženi g. 
Vukelić na početku priznao samo 5 lisica da bi nedugo zatim priznao da je odstrijelio još 
3 lisice, dakle sve ukupno 8 lisica. 

Branitelj optuženog Harmicar M. i tužitelj složili su se oko kazne koju mora odslužiti 
isti optuženi. Kazna ulazi u zapisnik kao konačna. 


= 


Drugo optuženom g. Petrinec M. sudi se, jer je odstrijelio 1 komad srneće 
divljači, točnije srnjaka. Tražena kazna za njegovas zlodjela je 5 vrućih. Branitelj drugo 
optuženog g. Glog J. se ne slaže sa kaznom, već traži nešto blažu kaznu od 3 vruće i 2 
mokre. Predloženu kaznu prihvaćaju svi, pa ona ulazi u zapisnik kao konačna. 


Nakon dosene odluke o visini kazne, glavnu riječ preuzima doktor koji će 
detaljnim pregledom utvrditi da li su optuženi sposobni odslužiti predviđenu im kaznu. 
Svoj izvještaj u kojem stoji kako su oba optužena fizički i psihički spremna za izvršenje 
kazne, doktor Matkerić je predao izvršitelju Ivankoviću. Nakon potrebnih priprema 
izvršitelj je uspješno izvršio svoj zadatak. Moglo bi se reći da je svoj posao radio od srca 
i sa velikim zaddvoljstvom. 

Uslijedilo je čestitanje optuženima nakon što su hrabro i spokojno odslužili kaznu. 
Čestitkama su se uz gospodu Bugarina i Manoića pridružili i ostali prisutni članovi. 


ZAKLJUČAK: SMIJEHA JEDNOSTAVNO NIKAD DOSTA! 


U Trebovcu, dana 16.2.2003. godine. 


